मॉनिटर क्या है इसके प्रकार और विशेषताएं (Type of Monitor in Hindi)\nMonitor Kya Hai In Hindi: आप लोगों ने कंप्यूटर में काम करने वाले डिस्प्ले यूनिट मॉनिटर को देखा होगा और इसमें विडियो गेम, मूवी या कोई अन्य काम भी किये होंगे.\nलेकिन क्या आप जानते हैं कंप्यूटर मॉनिटर क्या है, मॉनिटर की फुल फॉर्म क्या है, मॉनिटर की खोज किसने की, मॉनिटर कितने प्रकार के होते हैं, मॉनिटर के कार्य और मॉनिटर की विशेषताएँ क्या है.\nअगर आप ऊपर पूछे गए सवालों का जवाब नहीं जानते हैं तो इस लेख को पूरा अंत तक जरुर पढ़ें, इसमें हमने आपको Monitor क्या है की पूरी विस्तृत जानकारी हिंदी भाषा के आसान शब्दों में दी है जिसे पढने के बाद आपको मॉनिटर के बारे में उपयोगी जानकारी मिलेगी. तो आइये शुरू करते हैं इस लेख को और जानते हैं मॉनिटर क्या होता है.\n2 मॉनिटर का पूरा नाम (Monitor Full Form in Hindi)\n3 मॉनिटर की खोज किसने की (Who Invent Monitor in Hindi)\n4 मॉनिटर के प्रकार (Type of Monitor in Hindi)\n4.1 1 – CTR (Cathode Ray Tube)\n4.22– LCD (Liquid Crystal Display)\n4.33– LED (Light Emitting Diode)\n4.44– SSD (Surface Conducted Electron Emitting Display)\n4.55– Plasma Monitor\n5 रंग के आधार पर मॉनिटर के प्रकार\n5.1 1. Monochrome (मोनोक्रोम)\n5.2 2. Gray Scale (ग्रे – स्केल)\n5.3 3. Color Monitor (रंगीन मॉनिटर)\n6 मॉनिटर की विशेषताएँ (Feature of Monitor in Hindi)\n6.1 1 – Resolution (रे ज़लूश्‌न्)\n6.22– Dot – Pitch (डॉट-पिच)\n6.33– Size (साइज़)\n6.44– Refresh Rate (रिफ्रेश रेट)\n7 मॉनिटर की डिस्प्ले सम्बंधित विवरण\n8 मॉनिटर के फायदे (Advantage of Monitor in Hindi)\n9 मॉनिटर के नुकसान (Disadvantage of Monitor in Hindi)\n10 FAQ For Monitor in Hindi\n11 निष्कर्ष – मॉनिटर क्या है इन हिंदी\nमॉनिटर कंप्यूटर की एक आउटपुट डिवाइस है जो कंप्यूटर में इनपुट किये गए डेटा को कंप्यूटर स्क्रीन में दिखाता है. मॉनिटर को Visual Display Unit के नाम से भी जाना जाता है, क्योकि यह Information को स्क्रीन में दिखाता है.\nमॉनिटर कंप्यूटर की एक महत्वपूर्ण डिवाइस है, इसके बिना कंप्यूटर अधुरा है क्योकि जब तक हमें पता नहीं होगा की कंप्यूटर में क्या चल रहा है तब तक हम कंप्यूटर में काम नहीं कर पाएंगे.\nमॉनिटर CPU से जुड़ा रहता है, जब यूजर कीबोर्ड या माउस के द्वारा डेटा इनपुट करता है या कंप्यूटर को निर्देश देता है तो कंप्यूटर आउटपुट डिवाइस मॉनिटर में उसी समय परिणाम को दिखाता है जिस समय काम किया जाता है. मॉनिटर यूजर को सारी जानकारी Image, Video और Text के रूप में दिखाता है.\nकई लोग मॉनिटर को Screen या Display भी बोलते हैं लेकिन इसका वास्तविक नाम मॉनिटर ही है.\nमॉनिटर का पूरा नाम (Monitor Full Form in Hindi)\nमॉनिटर का Full-Form होता है – Machine Output Number of Information To Organize Report\nमॉनिटर की खोज किसने की (Who Invent Monitor in Hindi)\nमॉनिटर का अविष्कार 1897 ईस्वी में जर्मन वैज्ञानिक Karl Ferdinand Braun ने किया था. यह एक कैथोड रे मॉनिटर (CTR) था.\nमॉनिटर के प्रकार (Type of Monitor in Hindi)\nआज के समय में मॉनिटर अपने बनावट, आकार और डिजाईन के आधार पर अनेक प्रकार के आते हैं. कुछ प्रमुख प्रकार के मॉनिटर निम्न हैं –\nCTR (Cathode Ray Tube)\nSED (Surface Conducted Electron Emitting Display)\nआइये अब इनके बारे में एक – एक कर जानते हैं.\n1 – CTR (Cathode Ray Tube)\nCTR सबसे ज्यादा प्रयोग होने वाले आउटपुट डिवाइस हैं. ये मॉनिटर इमेज को डिस्प्ले करने के लिए Cathode Ray Tube तकनीकी का इस्तेमाल करती है. CTR तकनीकी का इस्तेमाल टेलीविजन की स्क्रीन बनाने में भी किया जाता है.\nCathode Ray Tube मुख्य रूप से एक Vacuum Tube होती है. जिसके एक साइड में इलेक्ट्रान की एक gun होती है और दुसरे साइड में Florescent Screen होती है.\nआज के समय में धीरे – धीरे इनका इन्तेमल कम होता जा रहा है, इसका मुख्य कारण यह है कि ये बहुत वजनी और महंगे हैं. इनके स्थान पर हलके और सस्ते मॉनिटर का इस्तेमाल हो रहा है.\n2 – LCD (Liquid Crystal Display)\nजैसा कि हमने जाना CTR मॉनिटर बहुत वजनी थे और अधिक स्थान घेरते थे, लेकिन धीरे – धीरे तकनीकी में विकास हुआ तो मॉनिटर के आकार में भी बदलाव होने लगा. CTR के स्थान पर LCD का उपयोग बढ़ने लगा.\nLCD को बनाने में Liquid Crystal का इस्तेमाल होता है, यह आकार में पतले होते हैं और वजन में भी हलके होते हैं. इसलिए इन्हें रखने के लिए ज्यादा जगह की जरुरत नहीं पड़ती है.\nCTR की तुलना में LCD कम बिजली खर्च करती है और यह Heat भी कम पैदा करती है. पहले LCD का इस्तेमाल लैपटॉप में होता था लेकिन अब LCD डेस्कटॉप कंप्यूटर के लिए भी इस्तेमाल की जाती है.\n3 – LED (Light Emitting Diode)\nLED भी LCD की तरह ही Flat Panel Display और किनारों से थोडा घुमावदार होता है जो आज के समय में मार्किट में आसानी से उपलब्ध हो जाते हैं.\nLED बैक Lighting के लिए Light Emitting Diode का इस्तेमाल करते है.CTR और LCD की तुलना में यह कम बिजली खर्च करती है, और इनसे अधिक टिकाऊ भी रहते हैं.\n4 – SSD (Surface Conducted Electron Emitting Display)\nSSD High Resolution और Flat Panel Display वाले मॉनिटर होते हैं. इसे Canon और Tosiba ने मिलकर बनाया है. CTR मॉनिटर की तुलना में SSD 50 प्रतिशत कम तक बिजली का इस्तेमाल करते हैं.इस प्रकार के मॉनिटर को बनाने के लिए Electron Emitted Array और फास्फोरस की परत का इस्तेमाल किया जाता है.\n5 – Plasma Monitor\nमॉनिटर के कार्य उच्च Contrast वाली स्क्रीन होती है जिसमें VibrantColor और ब्राइटनेस होती है. ये Plasma Discharge सिधांत पर काम करती है. प्लाज्मा डिस्प्ले CTR की तुलना में पतले और LCD की तुलना में अधिक चमकीले होते हैं. सस्ते दामों में LCD उपलब्ध होने के बाद धीरे – धीरे प्लाज्मा मॉनिटर के इस्तेमाल में कमी आने लगी है.\nरंग के आधार पर मॉनिटर के प्रकार\nरंग के आधार पर मॉनिटर मुख्य रूप से तीन प्रकार के होते है.\nGray Scale (ग्रे – स्केल)\nColor Monitor (रंगीन मॉनिटर)\nMonochrome (मोनोक्रोम) मॉनिटर Single Color Display होते हैं, ये आउटपुट को Black and White रूप में प्रदर्शित करता है.\n2. Gray Scale (ग्रे – स्केल)\nGray Scale (ग्रे – स्केल) मोनोक्रोम जैसे ही होते है, जो आउटपुट को Gray Shades में प्रदर्शित करता है.\n3. Color Monitor (रंगीन मॉनिटर)\nColor Monitor (रंगीन मॉनिटर) उच्च Resolution में ग्राफ़िक्स को डिस्प्ले करने में सक्षम होते हैं और यह RBG (Red Blue Green) विकरण के समायोजन के रूप में आउटपुट को प्रदर्शित करता है.\nमॉनिटर की विशेषताएँ (Feature of Monitor in Hindi)\nमॉनिटर की प्रमुख विशेषताएं निम्न हैं –\n1 – Resolution (रेज़लूश्‌न्)\nResolution का मतलब होता है स्क्रीन पर पिक्सल कैसे पैक होता है. Graphic Image में पिक्सल एक एकल बिंदु होता है. मॉनिटर पिक्चर को लाखों पिक्सल में विभाजित करके चित्रों को दिखाता है. जो कि पंक्ति और कॉलम में व्यवस्थित होते हैं.\n2 – Dot – Pitch (डॉट-पिच)\nडॉट पिच एक प्रकार की माप करने की तकनीकी है जो यह दर्शाती है कि दो पिक्सल के मध्य Horizontal दूरी कितनी है. इसे मिलीमीटर में मापा जाता है, यह मॉनिटर की गुणवत्ता को प्रदर्शित करता है.\n3 – Size (साइज़)\nमॉनिटर की सबसे महत्वपूर्ण विशेषता है इसका आकार. मॉनिटर के आकार को लम्बाई और चोड़ाई में मापा जाता है. कंप्यूटर सिस्टम का मॉनिटर टीवी स्क्रीन की तरह ही होता है. मॉनिटर को Dianalog Inch के terms में मापा जाता है.\n4 – Refresh Rate (रिफ्रेश रेट)\nमॉनिटर की Refresh Rate यह प्रदर्शित करती है कि मॉनिटर को प्रति सेकंड कितनी बार रिफ्रेश करना है. मॉनिटर के लिए प्रति मिनट Refresh Rate आवर्ती में मापी जाती है.\nमॉनिटर की डिस्प्ले सम्बंधित विवरण\n480i or 480p Standard Definition (SD) 640\n720p High Definition (HD) 1280\n1080i or 1080p High Definition (HD) 1920\n2160p Ultra High Definition (UHD) or 4K 3840\nMonitor display details In Hindi\nमॉनिटर के फायदे (Advantage of Monitor in Hindi)\nमॉनिटर के बहुत सारे फायदे हैं जिनमें से कुछ प्रमुख निम्न है –\nआधिनुक मॉनिटर (LCD) CTR मॉनिटर की तुलना में कम बिजली का इस्तेमाल करते हैं.\nपुराने मॉनिटर में कैथोड रे ट्यूब का इस्तेमाल किया जाता था लेकिन आधुनिक मॉनिटर में LED Backlighting, Liquid Crystal Display का इस्तेमाल किया जाता है.\nमॉनिटर जानकारी को ग्राफ़िक रूप में प्रदर्शित करता है जिससे यूजर को समझने में आसानी होती है.\nLCD मॉनिटर की हर Image में Sharpness होती है.\nमॉनिटर प्रभावी लागत के साथ अधिक किफायती होते हैं.\nटचस्क्रीन माउस और ट्रैकबॉल की तुलना में अधिक Fast होते हैं.\nमॉनिटर के नुकसान (Disadvantage of Monitor in Hindi)\nएक ओर मॉनिटर के जहाँ बहुत सारे फायदे हैं वही दूसरी ओर इसके कुछ नुकसान भी हैं जैसे कि –\nमॉनिटर थोड़े महंगे हो सकते हैं.\nCTR मॉनिटर अधिक स्थान धेरते हैं और ये वजनी भी होते हैं जिसके कारण इन्हें आसानी से एक स्थान से दूसरी स्थान में नहीं रखा जा सकता है.\nFAQ For Monitor in Hindi\nमॉनिटर कौन सा डिवाइस है?\nमॉनिटर कंप्यूटर का आउटपुट डिवाइस है.\nमॉनिटर का क्या कार्य है?\nमॉनिटर का मुख्य कार्य कंप्यूटर को दिए गए निर्देशों को स्क्रीन में प्रदर्शित करना होता है.\nमॉनिटर का पूरा नाम क्या है?\nमॉनिटर का पूरा नाम Machine Output Number of Information To Organize Report है.\nLED का पूरा नाम क्या है?\nLED का पूरा नाम Light Emitting Diode है.\nनिष्कर्ष – मॉनिटर क्या है इन हिंदी\nआज के इस लेख के माध्यम से हमने आपको Monitor Kya Hai की जानकारी आसान शब्दों में देने की कोशिस की है जिसे पढ़कर आप आसानी से मॉनिटर के बारे में समझ सकों.\nहमारी हमेशा कोशिस रहती है कि अपने लेख में सम्पूर्ण जानकारी दें जिससे पाठकों को किसी अन्य लेख को पढने की जरुरत न पड़े.\nइस लेख में मॉनिटर क्या है इन हिंदी इतना ही, उम्मीद करते हैं आपको हमारे द्वारा लिखा गया. यह लेख What Is Monitor In Hindi जरुर पसंद आया होगा, इसे अपने दोस्तों के साथ भी जरुर शेयर करें और इसी प्रकार के उपयोगी लेख को पढने के लिए हमारे ब्लॉग में आते रहिये.\n1 thought on “मॉनिटर क्या है इसके प्रकार और विशेषताएं (Type of Monitor in Hindi)”\nGreat article if you want to know more about- monitor kya hai


न्यूज़ 24:7ऐसे मौके जब देश की विधानसभाओं में शर्मसार हुआ लोकतंत्र\n7 ऐसे मौके जब देश की विधानसभाओं में शर्मसार हुआ लोकतंत्र\nनई दिल्ली(18 फरवरी): लोकतंत्र के मंदिर में जनता से जुड़े सवाल और दिक्कतों पर बहस होनी चाहिए। लेकिन सियासत की मजबूरियां हमारे नेताओं को आपा खोने पर मजबूर कर देती हैं। तमिलनाडु विधानसभा में विश्वास मत के लिए विशेष सत्र का आगाज भी कुछ इसी अंदाज में हुआ। लेकिन ना तो तमिलनाडु और ना ही देश के बाकी राज्यों के लिए ये पहला मौका है जब जनता के नुमाइंदे दो-दो हाथ करने पर आमादा हुए।\nआइए नजर डालते हैं कब-कब ऐसा हुआ...\n1- जनवरी, 1988: जनवरी 1988 में जानकी रामचंद्रन ने भी इसी तरह विश्वास मत के लिए सत्र बुलाया था। वो पति एमजीआर के निधन के बाद सीएम बनी थीं। लेकिन पार्टी के ज्यादातर एमएलए जयललिता के साथ थे। 60 विधायकों वाली कांग्रेस में हाईकमान से जानकी के समर्थन का फरमान आया। कुछ विधायकों ने इसके विरोध में इस्तीफा दे दिया जिससे जानकी सरकार बच सके। इसी सियासी खींचतान के बीच जब विधानसभा की बैठक हुई तो जमकर माइक और जूते चले। आखिरकार पुलिस को सदन के भीतर आकर लाठीचार्ज करना पड़ा था। बाद में केंद्र की कांग्रेस सरकार ने जानकी सरकार को बर्खास्त कर दिया था।\n2- 25 मार्च, 1989: तमिलनाडु विधानसभा में एक बार फिर दंगे जैसी स्थिति पैदा हो गई। डीएमके और एडीएमके सदस्यों के बीच झगड़ा बजट पेश होने के दौरान हुआ. बात जल्द ही हाथापाई तक पहुंच गई। हंगामे के दौरान दुर्गा मुरुगन ने जयललिता के कपड़े फाड़ने की कोशिश की. करुणानिधि का चश्मा टूट गया। गुस्साए विधायकों ने बजट की कॉपी तक फाड़ दी।\n3- 22 अक्टूबर 1997, यूपी विधानसभा जनता के जेहन में वो काला दिन आज भी दर्ज है, जब यूपी विधानसभा अखाड़े में तब्दील हो गई थी। मौका कल्याण सिंह के विश्वास मत का था। लेकिन बहस के बजाए जूतमपैजार शुरू हो गई। विधायकों ने एक दूसरे पर जमकर माइक और जूते फेंके। कई विधायकों को चोटें भी आईं।\n4- 10 नवंबर 2009, महाराष्ट्र विधानसभा 2009 में महाराष्ट्र विधानसभा की बैठक विधायकों के शपथ ग्रहण के लिए बुलाई गई थी। समाजवादी पार्टी के एमएलए अबु आजमी का हिंदी में शपथ लेना एमएनएस के चार विधायकों को इतना नागवार गुजरा कि वो हिंसा पर उतारू हो गये। तस्वीरें मीड़िया की सुर्खियों में छा गईं। चारों विधायकों को4साल के लिए सस्पेंड कर दिया गया।\n5- 13 मार्च, 2015, केरल विधानसभा विधानसभा के बजट सत्र के दौरान तत्कालीन वित्त मंत्री केएम मणि को मार्शलों के घेरे में बजट पेश किया। मणि पर भ्रष्टाचार के आरोपों के चलते विपक्षी बीजेपी और एलडीएफ ने उन्हें बजट ना पेश करने देने का ऐलान किया था। जैसे ही मणि ने बजट पढ़ना शुरू किया, विपक्षी सदस्यों ने धक्कामुक्की शुरू कर दी। हंगामे के दौरान विधानसभा अध्यक्ष एन. शकतान की कुर्सी और कंप्यूटर तोड़ दिए गए.।हाथापाई में2विधायकों को चोटें आईं।\n6-अक्टूबर 5, 2015, जम्मू-कश्मीर विधानसभा गोमांस के मसले पर जम्मू-कश्मीर विधानसभा में जमकर हंगामा हुआ। बात इतनी आगे बढ़ गई कि निर्दलीय विधायक इंजीनियर रशीद और बीजेपी विधायकों के बीच हाथापाई हो गई।\n7- 8 फरवरी, 2017, पश्चिम बंगाल विधानसभा विधानसभा में हिंसा का ताजा मामला इसी महीने सामने आया है। पश्चिम बंगाल विधानसभा में कांग्रेस और वाम मोर्चा के विधायक नारेबाजी के दौरान मार्शलों से भिड़ गए. सदन के भीतर तख्तियां और पोस्टर लेकर प्रदर्शन करने पर विपक्ष के नेता अब्दुल मन्नान को दो दिन के लिए निलंबित कर दिया। जब मन्नान ने विरोध किया तो उन्हें सुरक्षाकर्मियों की मदद से बाहर निकाला गया। इस दौरान मार्शलों के साथ उनकी जमकर हाथापाई हुई। बाद में उन्हें अस्पताल में भर्ती करवाना पड़ा.।


शहरों में बढ़ रही है साँवा की मांग, ऐसे शुरू करें इसकी खेती | Rural India | Rural News | Rural Media Platform\nशहरों में बढ़ रही है साँवा की मांग, ऐसे शुरू करें इसकी खेती\nकृषि पिटारा मुखिया समाचार\nby Piyush Rai 26th अगस्त 2021 26th अगस्त 2021\nनई दिल्ली: आजकल साँवा की मांग में फिर से बढ़ोतरी हो रही है। असिंचित क्षेत्रों में बोयी जाने वाली मोटे अनाजों में साँवा का एक महत्वपूर्ण स्थान है। यह भारत की एक प्रचीन फसल है। असिंचित क्षेत्र में बोयी जाने वाली यह एक प्रमुख सूखा प्रतिरोधी फसल है। इसमें पानी की आवश्यकता कई अन्य फसलों के मुक़ाबले काफी कम होती है। हल्की नम व ऊष्ण जलवायु इसकी खेती के लिए सर्वोत्तम मानी जाती है। साँवा का उपयोग चावल की तरह किया जाता है। उत्तर भारत में साँवा की खीर बहुत पसंद से खायी जाती है। इसका उपयोग पशुओं के चारे के लिए भी किया जाता है। इस तरह से यह एक बहुपयोगी फसल है। अगर आप पशुपालन कर रहे हैं तो इसकी खेती आपके लिए और भी उपयोगी साबित होगी।\nसामान्यता यह फसल कम उपजाऊ मिट्टी में बोयी जाती है। इसे आंशिक रूप से जलाक्रांत मिट्टी जैसे कि नदी के किनारे की निचली भूमि में भी उगाया जा सकता है। लेकिन इसके लिए बलुई दोमट व दोमट मिट्टी, जिसमें पर्याप्त मात्रा में पोषक तत्व हों, सर्वाधिक उपयुक्त होती है। साँवा की खेती के लिए मानसून के प्रारम्भ होने से पहले खेत की जुताई आवश्यक है, जिससे खेत में नमी की मात्रा संरक्षित हो सके। मानसून के प्रारम्भ होने के साथ ही मिट्टी पलटने वाले हल से खेत की पहली जुताई करें। इसके बाद दो से तीन जुताईयां सामान्य हल से करके खेत को भली भॉति तैयार कर लें।\nसाँवा की बुआई की उत्तम समय 15 जून से 15 जुलाई तक है। मानसून के प्रारम्भ होने के साथ ही इसकी बुआई कर देनी चाहिए। साँवा की बुआई छिटकावाँ विधि से या कूड़ों में 3-4 सेमी. की गहराई में की जाती है। कुछ क्षेत्रों में इसकी रोपाई भी की जाती है। पानी के लगाव वाले स्थान पर मानसून के प्रारम्भ होते ही छिटकवाँ विधि से साँवा की बुआई कर देनी चाहिए तथा बाढ़ आने की सम्भावना से पहले ही फसल की कटाई कर लेनी चाहिए।\nसाँवा की बुआई के लिए 8 से 10 किग्रा. प्रति हेक्टेयर की दर से गुणवत्तायुक्त बीज की आवश्यकता होती है। टी.-46, आई.पी.-149, यू.पी.टी-18, आई.पी.एम.-97 और आई.पी.एम.-100 इत्यादि साँवा की कुछ उन्नत किस्में हैं, इनकी बुआई कर आप अच्छी पैदावार प्राप्त कर सकते हैं। साँवा की फसल जब अच्छी तरह से पक जाए इसकी कटाई जड़ से हँसिये की सहायता से करनी चाहिए। इसके बाद गठ्ठर बनाकर खेतों में एक सप्ताह के लिए सूखने के लिए रख देना चाहिए। फिर इसकी मड़ाई कर उचित तरीके से भंडारण कर लेना चाहिए।\nअसिंचित क्षेत्रछिटकावाँ विधिजलाक्रांत मिट्टीदोमट मिट्टीबलुई दोमटसाँवा की खीरसाँवा की खेतीसाँवा की बुआईसूखा प्रतिरोधी फसलShare0\nसरकार ने दी गन्ने की एफआरपी5रुपये प्रति क्विंटल बढ़ाने को मंजूरी\nटमाटर के भाव में भारी गिरावट से किसान परेशान\nबेल की खेती से अधिक व गुणवत्तापूर्ण पैदावार प्राप्त करने के लिए इन बातों का रखें ध्यान\nPiyush Rai 5th जनवरी 2021 5th जनवरी 2021\nप्रधानमंत्री को मिले उपहारों की हो रही है नीलामी. जानिए क्यों?\nPiyush Rai 29th जनवरी 2019 25th जून 2019\nबिहार: लीची की खेती को कोका कोला करेगी प्रोत्साहित\nPiyush Rai 18th फ़रवरी 2020 28th फ़रवरी 2020


Vastu Tips: worship house or small temple is of great importance at home, you are blessed with money and money - Vastu Tips : घर में पूजाघर या छोटे से मंदिर का है बड़ा महत्व, धन-धान्‍य से संपन्‍न होते हैं आप - News Nation\nVastu Tips : घर में पूजाघर या छोटे से मंदिर का है बड़ा महत्व, धन-धान्‍य से संपन्‍न होते हैं आप\nवास्‍तु शास्‍त्र की मानें तो घर में दो तरह की ऊर्जा का प्रवाह होता है : शुभ और अशुभ या सकारात्‍मक और नकारात्‍मक. जैसे वास्‍तु शास्‍त्र में अन्‍य चीजों के महत्‍व के बारे में बताया गया है, उसी तरह पूजाघर या छोटे से मंदिर के बारे में बताया गया है.\nNews Nation Bureau | Edited By : Sunil Mishra | Updated on: 13 Sep 2020, 04:17:07 PM\nघर में पूजाघर या छोटे से मंदिर का है बड़ा महत्व, जानें वास्‍तु टिप्‍स (Photo Credit: File Photo)\nवास्‍तु शास्‍त्र (Vastu Shastra) की मानें तो घर में दो तरह की ऊर्जा का प्रवाह होता है : शुभ और अशुभ या सकारात्‍मक (Possitive) और नकारात्‍मक (Negative). जैसे वास्‍तु शास्‍त्र में अन्‍य चीजों के महत्‍व के बारे में बताया गया है, उसी तरह पूजाघर या छोटे से मंदिर के बारे में कई बातें बताई गई हैं. वास्‍तु शास्‍त्र के अनुसार, घर में पूजाघर या मंदिर के होने शुभ ऊर्जा का संचार होता है. पूजा का स्थान नियत होने से कई समस्‍याएं अपने आप खत्‍म हो जाती हैं. घर में आर्थिक समृद्धि भी बनी रहती है. हालांकि यह भी बताया गया है कि मंदिर या पूजा स्थान का लाभ तभी मिलता है, जब नियमों का पालन करते हुए इसकी स्थापना की जाए.\nघर में पूजाघर या मंदिर ईशान कोण में होना चाहिए. ईशान कोण में जगह न बन पाए तो पूरब दिशा में मंदिर बनवाएं. पूजा का स्थान बार-बार न बदलें. पूजा स्थान का रंग हल्का पीला या श्वेत रखें. पूजा के स्‍थान पर देवी-देवताओं की भीड़ न लगाएं. आप जिस देवी या देवता के उपासक हैं, उनकी मूर्ति या फोटो रखें. मूर्ति की स्‍थापना आसन या छोटी चौकी पर करें. जिस मूर्ति की स्‍थापना करते हैं, उसकी ऊंचाई 12 उंगलियों से ज्यादा नहीं होनी चाहिए. पूजा स्थान पर शंख, गोमती चक्र और एक पात्र में जल भरकर जरूर रखें.\nपूजा का नियम बना लें. सुबह और शाम दोनों समय उपासना करें. शाम पूजा के समय दीया जरूर जलाएं. पूजा स्‍थान के मध्‍य में दीपक रखें. मंदिर या पूजाघर को साफ-सुथरा रखें. पूजा के स्‍थान पर लोटे में जल भरकर जरूर रखें. पूजा के बाद अर्पित किए जल को प्रसाद के रूप में ग्रहण करें\nपूजा स्थान की रोजाना सफाई करें और पितरों या पूर्वजों के फोटो वहां न रखें. पूजा के स्‍थान पर शनि देव का चित्र या मूर्ति भी न रखें. पूजा स्थान पर अगरबत्तियां न जलाएं. धूपबत्‍ती का उपयोग करें. पूजा स्थान का दरवाजा बंद न करें. स्टोर रूम या रसोई पूजा स्‍थान के साथ न बनाएं.\nशयनकक्ष यानी सोने वाले कमरे में पूजा-पाठ न करें. शयनकक्ष में मंदिर भी न रखें. अगर घर में जगह का अभाव हो तो देवी-देवताओं का स्थान बना सकते हैं, लेकिन पूजा करने के बाद उनके स्थान पर पर्दा डाल दें.\nFirst Published : 13 Sep 2020, 04:38:18 PM\nPujaghar Vastu Tips Vastu Shastra Vastu Shastra Tips Home Temple Positive Energyy Negative Energy पूजाघर वास्‍तु टिप्‍स वास्‍तु शास्‍त्र घर में मंदिर सकारात्‍मक ऊर्जा नकारात्‍मक ऊर्जा\nघर में या घर से बाहर गार्डन लगाने से पहले इन बातों का रखें ध्‍यान\nमातृ ऋण के प्रभाव से मुक्‍त होने को मातृ नवमी को करते हैं श्राद्ध


dera sacha sauda chief gurmeet ram rahim sentenced to life imprisonment in ranjit singh murder case rjh | रणजीत सिंह मर्डर केस में डेरा सच्चा सौदा के प्रमुख गुरमीत राम रहीम को आजीवन कारावास की सजा\ndera sacha sauda chief gurmeet ram rahim sentenced to life imprisonment in ranjit singh murder case rjh\nरणजीत सिंह डेरा सच्चा सौदा के मैनेजर थे. उनकी साल 2002 में हत्या कर दी गयी थी. रणजीत सिंह को उस वक्त गोली मारी गयी थी जब वे अपने खेतों में नौकरों को चाय पिलाकर वापस घर जा रहे थे.\nUpdated Date Mon, Oct 18, 2021, 5:27 PM IST\nरणजीत सिंह मर्डर केस: गुरमीत राम रहीम\nरणजीत सिंह मर्डर केस में डेरा सच्चा सौदा के प्रमुख राम रहीम को आजीवन कारावास की सजा सुनायी गयी है. राम रहीम के साथ अन्य चार लोगों को भी आजीवन कारावास की सजा सुनायी गयी है. राम रहीम को तीन मामलों में आजीवन कारावास की सजा सुनायी गयी है.\nरणजीत सिंह डेरा सच्चा सौदा के मैनेजर थे. उनकी साल 2002 में हत्या कर दी गयी थी. रणजीत सिंह को उस वक्त गोली मारी गयी थी जब वे अपने खेतों में नौकरों को चाय पिलाकर वापस घर जा रहे थे. हत्यारों ने अपनी गाड़ी जीटी रोड पर खड़ी की और रणजीत सिंह को गोलियों से छलनी कर दिया था.\nसाध्वी ने प्रधानमंत्री को लिखा था पत्र\nचरणजीत सिंह की बहन डेरा में साध्वी थी, राम रहीम को शक था कि उसी ने अपनी बहन से उसपर यौन शोषण का आरोप लगवाते हुए एक चिट्ठी प्रधानमंत्री को लिखवाई थी. उस चिट्ठी की काॅपी पंजाब एवं हरियाणा हाईकोर्ट के मुख्य न्यायाधीश को भी भेजी गयी थी. यह मामला उजागर होने के बाद ही चरणजीत सिंह की हत्या हो गयी थी. 24 सितंबर 2002 को हाईकोर्ट ने साध्वी यौन शोषण मामले में गुमनाम पत्र का संज्ञान लेते हुए सीबीआई को जांच के आदेश दिए थे.\n2007 में सीबीआई ने जांच पूरी की\nसीबीआई ने 31 जुलाई 2007 को जांच पूरी कर न्यायालय में चालान दाखिल कर दिया. सीबीआई ने तीनों मामलों में डेरा प्रमुख गुरमीत सिंह को मुख्य आरोपी बनाया था. पत्रकार रामचंद्र छत्रपति की हत्या और साधुओं को नपुसंक बनाने के मामले में भी राम रहीम को सजा हुई है.\nPublished Date Mon, Oct 18, 2021, 5:27 PM IST


FLASHBACK - हिंदी फिल्मों की वो खूबसूरत हीरोइन पाई-पाई को मोहताज है ! | e24Bollywood\nFLASHBACK - हिंदी फिल्मों की वो खूबसूरत हीरोइन पाई-पाई को मोहताज है !\nHome FLASHBACK - हिंदी फिल्मों की वो खूबसूरत ...\nJune 30, 2018, 3:24 p.m.\nफिल्म लव स्टोरी से बॉलीवुड में अपनी पहचान बनाने वाली विजेता पंडित का आज जन्मदिन है। 80 के दशक में विजेता बॉलीवुड की जानी मानी एक्ट्रेस हुआ करती थीं। विजेता पंडित का जन्म मुंबई के जाने माने संगीत घराने में 25 अगस्त 1967 को हुआ। इनके पिता का नाम प्रताप नरेन पंडित है, जो जाने-माने संगीतकार हुआ करते थे। पंडित जसराज विजेता पंडित के चाचा है। ये सात भाई-बहन सुलक्षणा पंडित, ललित पंडित, संध्या पंडित, मनधीर पंडित, जतिन पंडित और माया पंडित हैं. इनकी बहन सुरक्षणा पंडित भी 1975 से 1988 तक के दौर की बॉलीवुड की बेहतरीन अदाकारा हुआ करती थीं और भाई ललित और जतिन पंडित बॉलीवुड के जाने माने संगीतकार हैं\nमशहूर अभिनेता और फिल्म निर्देशक राजेन्द्र कुमार 1980 में अपने बेटे कुमार गौरव के बॉलीवुड में डेब्यू की तैयारी कर रहे थे और वह उनके अपोजिट किसी नए चेहरे को लेना चाहते थे। विजेता को कुमार गौरव के अपोजिट कास्ट किया गया। विजेता पंडित की डेब्यू फिल्म ‘लव स्टोरी’ 1981 में रिलीज हुई, जो बॉक्स ऑफिस पर सुपरहिट रही। 1981 में बनी फिल्म ‘लव स्टोरी’ से बॉलीवुड एक्टर कुमार गौरव के साथ डेब्यू किया था। विजेता पंडित ने 15 से ज्यादा फिल्मों में काम किया।\nविजेता ने फिल्म ‘जीते है शान से’, ‘दीवाना तेरे नाम का’, ‘जलजला’ और ‘प्यार का तूफान’ में लीड रोल निभाया । फिल्म लव स्टोरी की शूटिंग के दौरान विजेता और कुमार गौरव एक दूसरे से प्यार करने लगे थे और शादी करना चाहते थे। लेकिन इस शादी के खिलाफ कुमार गौरव के पिता राजेंद्र कुमार थे। दोनों परिवार के खिलाफ जाकर शादी नहीं करना चाहते थे इसलिए दोनों ने अपने रास्ते अलग कर लिए । इसके बाद 1984 में राजेंद्र कुमार ने कुमार गौरव की शादी सुनील दत्त की बेटी नम्रता से कराई ।\nकुमार गौरव के साथ ब्रेकअप के बाद विजेता ने4सालों तक घर पर समय बिताया । इसके बाद 1985 में बनी फिल्म ‘मोहब्बत’ और ‘मिसाल’ से कमबैक किया। हालांकि कमबैक के बाद उनको फिल्मों में सफलता मिलना कम हो गया ।1986 में बनी फिल्म ‘कार थीफ’ में विजेता का पहली बार परदे पर बोल्ड अवतार देखने को मिला। यह फिल्म बॉक्स ऑफिस पर फ्लॉप साबित हुई । इस फिल्म के निर्देशक समीर माकलन के साथ ही 1986 में उन्होंने शादी की। उनकी यह शादी ज्यादा समय तक नहीं चल सकी और आपसी मतभेद होने की वजह से विजेता ने 1988 में तलाक ले लिया। भाईयों के संगीत से जुड़े होने की वजह से मशहूर गीतकार आदेश श्रीवास्तव का विजेता के घर पर आना जाना होता था और वह ललित और जतिन पंडित के बहुत अच्छे दोस्त भी हुआ करते थे इसलिए तलाक के बाद विजेता ने 1990 में आदेश श्रीवास्तव से शादी की इनसे इन्हें दो बेटे अनिवेश श्रीवास्तव और अवितेश श्रीवास्तव हुए।\nवहीं बहन सुरक्षणा पंडित की मानसिक हालत ठीक नहीं है। विजेता आज भी अपनी बहन का सहारा बनी हुई हैं। कहते हैं विजेता पंडित की बड़ी बहन सुलक्षणा पंडित के शादी के प्रस्ताव को संजीव कुमाप ने जब ठुकरा दिया, तो सुलक्षणा पंडित की दिमागी हालत बेहद खराब हो गई। इसके बाद सुलक्षणा की शादी नहीं हो सकी और वह विजेता के साथ ही रहने लगी।\nअपनी बहन को इस घटना से उबारने में भी विजेता को काफी समय लगा। 1985 में संजीव कुमार के निधन की खबर सुनकर सुलक्षणा अपने बिस्तर से गिर गई थी, जिसके बाद उनकी कमर की हड्डी भी टूट गई और इसका4बार ऑपरेशन कराया गया । इसके बाद विजेता उन्हें अपने घर में ही रखती थी ।


उनके राम और अपने राम : राम के सच्चे भक्त संघ के राम के बदले अपने राम की सनातन मूरत को नहीं छोड़ देंगे | hastakshep | हस्तक्षेप\nHome » Latest » उनके राम और अपने राम : राम के सच्चे भक्त संघ के राम के बदले अपने राम की सनातन मूरत को नहीं छोड़ देंगे\n(यह लेख करीब 20-22 साल पहले का होगा। ‘जनसत्ता’ में छपा था. कल अयोध्या में राम-मंदिर के लिए भूमि-पूजन। ऐसे ही लगा की लेख फिर से जारी कर दिया जाए- प्रेम सिंह)\nसंघ संप्रदाय अपनी यह घोषणा दोहराता रहता है कि अयोध्या में जल्दी ही श्रीराम का भव्य मंदिर बनाया जाएगा। बीच-बीच में यह खबर भी आती रहती है कि अयोध्या के बाहर मंदिर के लिए पत्थर तराशने का काम तेजी से चल रहा है। निर्माणाधीन मंदिर के मॉडल की पूरे देश में झाँकी निकालने की योजना की भी खबर है। संघ संप्रदाय के लिए मंदिर-निर्माण का कार्य जारी रखना और उसका प्रचार करते रहना जरूरी हैः राममंदिर आंदोलन को जीवित बनाए रखने के लिए और लोगों के बीच अपनी साख बनाए रखने के लिए, कि जो धन उनसे लिया गया है, वह मंदिर-निर्माण के कार्य में लगाया जा रहा है। राममंदिर आंदोलन जीवित बना रहता है तो अयोध्या में मंदिर के निर्माण को रोक पाना असंभव ही होगा। जैसी कि संघ संप्रदाय की शपथ है, ज्यादा संभावना यही है कि मंदिर ‘वहीं’ बनेगा। निर्माण-स्थल के थोड़ा बहुत ही इधर-उधर होने की गुंजाइश है। इस तरह राम का संघावतार हो जाएगा।\nसोचने की बात अब यह है कि संघ संप्रदाय के मंदिर में जो राम विराजेंगे, उसके प्रतीकार्थ क्या वही होंगे जो जनमानस में आमतौर पर बने हुए हैं?\nयह सवाल धार्मिक उतना नहीं, जितना हमारे सामाजिक, सांस्कृतिक जीवन से जुड़ा है। ‘राम-राम’ या ‘सिया-राम’ में जो सहजता और आत्मीयता होती है, वह संघ के ‘जैश्रीराम’ में नहीं है। राममंदिर आंदोलन के चलते राम के प्रतीकार्थ का न केवल अर्थ-संकोच हुआ है, अवमूल्यन भी हुआ है। इस पर आगे चर्चा करने के पहले यह जान लें कि हिंदुस्तान और दुनिया में राम का किस्सा बहुत पुराना है और उसका रूप हमेशा एक जैसा नहीं रहा है। वैदिक काल में ही राम की चर्चा मिल जाती है। तदनंतर रामकथा की पहली महत्त्वपूर्ण कृति वाल्मीकि द्वारा रचित ‘रामायण’ में वर्णित दशरथ पुत्र राम परमब्रह्म नहीं हैं। परमब्रह्म के अवतार के रूप में उनकी प्रतिष्ठा पौराणिक काल में होती है और उनकी वाल्मीकि के राम से अभिन्नता प्रतिपादित की जाने लगती है। धीरे-धीरे राम और उनके पूरे चरित का पूर्ण अलौकिकीकरण होता गया है। साथ ही उसकी व्याप्ति जैन और बौद्ध धर्मों से लेकर दक्षिण भारत और निकटवर्ती एशियाई देशों तक होती गई है। वाल्मीकि कृत ‘रामायण’ की अधिकारिक कथा से लेकर गोस्वामी तुलसीदास कृत ‘रामचरितमानस’ की कल्पना और भक्ति भावित कथा तक राम के चरित ने एक लौकिक महानायक से भक्तवत्सल भगवान तक की लंबी यात्रा तय की है।\nयह सही है कि जैन और बौद्ध ग्रंथों में राम और उनके चरित का वैसा ही वर्णन नहीं मिलता जैसा ब्राह्मण ग्रंथों में – विष्णु के अवतार के रूप में- मिलता है। फिर भी उन्होंने रामकथा की लोकप्रियता के बहाव में उन्हें अपने धर्म में महत्त्वपूर्ण स्थान दिया है।\nबौद्धों ने राम को बोधिसत्व के रूप में और जैनियों ने त्रिषष्टि महापुरूषों में से एक बलदेव के रूप में चित्रित किया है। बौद्ध धर्म के माध्यम से रामकथा निकटवर्ती एशियाई देशों में भी फैली और वहाँ की संस्कृति का हिस्सा बन गई। हालाँकि उन देशों में रामकथा के प्रति आकर्षण यहाँ की तरह राम के प्रति किसी किसी तरह की भक्ति-भावना नहीं है। अलबत्ता आठवें दशक में प्रभुपाद के नाम से प्रसिद्ध भक्तिवेदांत स्वामी अभयाचरण ने अमरीका में ‘इस्कान’ की स्थापना कर कृष्ण के साथ राम के प्रति भी अपने अमरीकी और यूरोपवासी शिष्यों में भक्ति-भावना जगाई। प्रभुपाद के अमरीकी शिष्य कीर्तनानंद स्वामी भक्तिपाद ने अमरीकी पाठकों के लिए भक्ति की दृष्टि से ‘रामायण’ लिखी है, जिसका हिंदी अनुवाद भारत में उनके शिष्य भक्तियोग स्वामी ने नवमधुवन आश्रम, ऋषिकेष की ओर से प्रकाशित किया है।\nराम के चरित्र और कथा के देशी-विदेशी विविध रूपों के विवरणों का आज महज ऐतिहासिक या साहित्यिक महत्त्व ही है। कम से कम उत्तर भारत की सवर्ण और मध्यवर्ती जातियों की आबादी की भक्ति-भावना का आधार तुलसी के राम हैं, जिन्हें उन्होंने राजा दशरथ के राजकुमार पुत्र से ऊपर उठा कर, पूरे चरित सहित भक्ति और प्रेम की भावना में सराबोर कर दिया। ‘मानस’ में रावण भी सीता का हरण बदले या काम-वासना से प्रेरित होकर नहीं, मोक्ष पाने के उद्देश्य से करता है और राम के हाथों मारा जाकर सायुज्य मुक्ति प्राप्त कर लेता है। तुलसी ने सभी खल पात्रों की कुटिलता, उग्रता और छल जैसे दुर्गुणों को राम-भक्ति का अंग बना दिया है। तुलसी के इस उद्यम का उनकी जीवन-दृष्टि के संदर्भ में अध्ययन होना अभी बाकी है। कबीर ने दशरथ-सुत से अलग राम की रचना की, लेकिन डॉ. धर्मवीर के मतानुसार ब्राह्मणवाद ने उसे अपने भीतर ही जज्ब कर लिया। लोगों के हृदय में तुलसी के राम की प्रतिष्ठा ही बनी हुई है। तुलसी के प्रति दलितों के आक्रोश को वाजिब कहा जा सकता है, लेकिन वे हिंदू धर्म की उदारवादी धारा के अंतर्गत ही आएँगे। यह अकारण नहीं हो सकता कि ‘मानस’ में सीता-त्याग और शंबूक-वध के किस्सों को जगह नहीं दी गई है।\nतुलसी ने रामचरित के माध्यम से जीवन के कुछ ऐसे व्यावहारिक आदर्शों की प्रतिष्ठा भी की जिनके चलते अनमानस में उनके राम को इस कदर लोकप्रियता हासिल हुई है। डॉ. लोहिया ने यह माना है कि ‘‘शूद्र और पिछड़े वर्गों के मामले में (तुलसी कृत) रामायण में काफी अविवेक है।’’ लेकिन निषाद-प्रसंग को उन्होंने ‘‘जाति-प्रथा के इस बीहड़ और सड़े जंगल में एक छोटी-सी चमकती पगडंडी’’ स्वीकार किया है। ‘भरत अवधि सनेह ममता की, जदपि रामु सीम समता की’ चौपाई को उद्धृत कर लोहिया ने लिखा है: ‘‘राम समता की सीमा है।, उनसे बढ़ कर समता और कहीं नहीं है। इस समता का ज्यादा निर्देश मन की समता की ओर है, जैसे ठंडे और गरम, अथवा हर्ष और विषाद अथवा जय और पराजय की दोनों स्थितियों में मन की समान भावना। मन की ऐसी भावना अगर सच है तो बाहरी जगत के प्राणियों के लिए भी छलकेगी। जिस तरह राम की समता छलकती है, उसी तरह भरत का स्नेह भी छलकता है। दोनों निषाद को गले लगाते हैं। यह सही है कि अब पालागी और गलमिलौवल को साथ-साथ चलाना प्रवंचना होगी। पालागी खतम हो और मलमिलौवल रहे।’’ लोहिया ने ‘‘द्विज और विप्र को हर मौके पर इतना ऊँचा’’ उठाने तथा ‘‘शूद्र और वनवासी को बहुत नीचे’’ गिराने के लिए तुलसी के समय को दोष दिया है। लोहिया यह तर्क देते वक्त भूल जाते हैं कि राम के एक अन्य दलित भक्त कबीर क्रांतिकारी रूप मे सामने आते हैं। जाहिर है, तुलसी की सीमा समय के साथ उनके वर्ण और जाति की सीमा भी है।\nरामलीला के एक प्रसंग में जामवंत शरणागत विभीषण को लंका का राज देने का वादा करने पर राम से कहते हैं कि अगर कल को रावण भी शरण में आ जाए तो आप उसे कहाँ का राज देंगें? राम कहते हैं अयोध्या का। यह पूछने पर कि फिर आप कहाँ का राज करेंगे, राम जवाब देते हैं कि वे वन का राज करेंगे। तुलसी के राम शत्रुहंता नहीं हैं। रावण से उन्हें युद्ध करना पड़ता है, लेकिन युद्ध के पहले वे रावण को अपनी गलती सुधारने का पूरा मौका देते हैं। युद्ध के बीच में भी रावण को पूरा मौका दिया जाता है कि वह सीता को लौटा दे और अपने कुल सहित लंका का राज करे। जैसा कि ऊपर कहा गया है, तुलसी ने राम द्वारा शंबूक की हत्या और सीता के त्याग की घटनाओं को ‘मानस’ में जगह नहीं दी है। लिहाजा, तुलसी के राम अगर जन-जन की आस्था के प्रतीक बने हैं, जिसका कि संघ संप्रदाय ने राममंदिर आंदोलन में इस्तेमाल किया है, तो उसके पीछे राम का देवत्व उतना कारण नहीं है, जितना उनका मर्यादित और मानवीय चरित्र। राम के चरित्र के ये गुण ही उन्हें समाज में लोगों के बीच परस्पर आदर और अभिवादन प्रकट करने का सर्वव्यापी माध्यम बनाते हैं। संबोधन और भी हैं, लेकिन वे संप्रदाय या धर्म-विशेष के लोगों के बीच ही होते हैं, जबकि लोग अपने संप्रदाय या धर्म के परे जाकर एक-दूसरे से ‘राम-राम’ करते हैं। यह ‘राम-राम’ गरीब और अमीर के बीच भी होती है।\nतुलसी ने इंद्र से होड़ लेने वाले दशरथ के भव्य भवनों का वर्णन किया है। लेकिन उनके राम लोगों के मन-मंदिर में ही बसते हैं। संघ संप्रदाय का आंदोलन अयोध्या में भव्य राम मंदिर के निर्माण के आह्वान पर टिका है, जिसे बनाने के लिए उन्होंने पहले ही छोटे-छोटे मंदिरों और पुजारियों का सफाया कर दिया था। यह विविध आस्थाओं वाले धर्म को सामीकृत करने की संघ संप्रदाय की जानी-मानी कोशिश तो है ही, हृदय के मंदिर को नष्ट करने की कोशिश भी है। आस्था यही है कि राम ने अयोध्या में जन्म लिया था। लेकिन उनके भक्तों की आस्था यह भी है कि अयोध्या वहीं है, जहाँ राम का निवास है। राम के वन-गमन पर पुरवासी ‘अवध तहाँ जहाँ राम निवासु’ कहते हुए उनके साथ चलते हैं। राम उन्हें तमसा नदी के किनारे रात को सोता हुआ छोड़ कर आगे चले जाते हैं। पुरवासियों के पास इसका कोई विकल्प नहीं बचता कि वे राम को अपने हृदय के मंदिर में धारण करके आगे का जीवन जिएँ।\nतुलसी ने लिखा है, ‘सियाराममय सब जग जानी’। उन्होंने एक पल के लिए भी सीता और राम को अलग नहीं होने दिया है। रावण की कैद में रहते हुए भी सीता हमेशा राम के पास ही रहीं। लेकिन संघ संप्रदाय ने राम को सीता से काट कर निपट अकेला कर दिया है। सीता सहित राम के जीवन से जुड़े अन्य अनेक पात्रों से उनका विच्छेद अंततः उनके भक्तों से ही विच्छेद है। और विच्छेद है सामाजिक-सांस्कृतिक परस्परता और भाइचारे का।\n‘जाकी रही भावना जैसी, प्रभु मूरत देखी तिन तैसी’ लिख कर तुलसी राम की अनंत महिमा और छवियों का बखान करते हैं। लेकिन संघ संप्रदाय ने, जिसकी उद्दाम लालसाएँ कहने को धार्मिक-सांस्कृतिक और असलियत में सांप्रदायिक-राजनैतिक हैं, राम को महज एक शत्रुहंता के रूप में घटित कर दिया है।\nसंघ संप्रदाय का दावा हमेशा यही रहा है कि हिंदू आस्था के प्रतीक-पुरूष का मंदिर बनाने से कोई भी ताकत उसे रोक नहीं सकती। उसे दावे में दम है। मुस्लिम समुदाय को उसका साफ आदेश है कि वह रास्ते से हट जाए, वरना जो ‘राम-भक्त’ बाबरी मस्जिद को ढाह सकते हैं, वे जबरदस्ती वहाँ मंदिर भी बना सकते हैं। प्रशासन, कानून और न्यायपालिका को वह न पहले खातिर में लाता था, न आगे लाएगा। समाज के एक अच्छे-खासे हिस्से में ‘राम-लहर’ उठा कर धर्मनिरपेक्षतावादियों की बोलती वह पहले ही बंद कर चुका है। धर्मनिरपेक्ष राज्य को भी उसने काफी कुछ अपने कब्जे में कर लिया है। जातिवादी राजनीति सांप्रदायिक राजनीति का दीर्घावधि और सकारात्मक जवाब नहीं है। हिंदू धर्म की कट्टरतावादी धारा के वाहक संघ पर हिटलरी फासीवाद का रंग भी चढ़ा हुआ है। कट्टरता की इस दोहरी शक्ति से युक्त राम के संघावतार को रोकना है, तो धर्मनिरपेक्षतावादी नेताओं और विद्वानों को धर्म की गंभीर समझ विकसित करनी होगी। केवल संवैधानिक धर्मनिरपेक्षता भर से काम नहीं चलने वाला है। मार्क्सवादी और आधुनिकतावादी नेता और विचारक जहाँ संवैधानिक धर्मनिरपेक्षता के प्रति समझ और निष्ठा रखते हैं, वहीं उसके जटिल सामाजिक-सांस्कृतिक आयामों की ओर से या तो विमुख होते हैं या भटकावग्रस्त।\nधर्म जब तक जनता के जीवन में पैठा है तब तक उसमें निहित उदार अंतर्वस्तु को स्वीकार करते हुए उसका उपयोग आधुनिक जीवन को वैचारिक-दार्शनिक रूप से समृद्ध बनाने के कोई विकल्प नहीं है। कम से कम उसके मानवीय और सांस्कृतिक पक्ष को कुछ प्रेरणा देने के लिए धर्म को आधुनिक विमर्श का हिस्सा बनाया जाना चाहिए। कहने की जरूरत नहीं कि प्राचीन काल से आज तक दर्शन, काव्य और दूसरी ललित कलाएँ धर्म-विद्ध रही हैं। लेकिन धर्मनिरपेक्ष विचारक धर्म को महज निजी जीवन की चीज मानने से ज्यादा महत्त्व देने को तैयार नहीं हैं। ‘धर्म निजी मामला है’ यह मान्यता केवल एक-दूसरे के धर्म का सम्मान करने तक ही उपयोगी है। सामाजिक इतिहास बताता है कि धर्म वैसा निजी कभी नहीं रहा और न आज की आधुनिक दुनिया में है। भारत का ही उदाहरण लें तो यहाँ सभी धार्मिक उत्सव सामूहिक होते हैं।\nधर्म का भले ही एक अलौकिक आकाश हमेशा बना रहा हो, जमीन पर उसमें सभ्यता के प्रत्येक चरण में अस्तित्ववान विचारधाराओं का ही संघात मिलता है। उससे मुठभेंड़ किए बगैर आधुनिकता और प्रगतिशीलता की सम्यक विचारधारा तैयार नहीं की जा सकती। धार्मिकता का घेरा अमीर तबकों के बजाय उन गरीब तबकों के गिर्द ज्यादा सघन रूप में बुना होता है, जिन्हें आधुनिक और प्रगतिशील बनाने के लिए धर्मनिरपेक्षतावादी हलकान रहते हैं। राजेन्द्र यादव ने ‘हंस’ के अपने एक संपादकीय में आधुनिक भारत के छह मौलिक चिंतकों का उल्लेख किया था: विवेकानन्द, अरविन्द, गांधी, आचार्य नरेन्द्रदेव, राममनोहर लोहिया और (शायद) अंबेडकर। इनमें विवेकानन्द और अरविंद नव्यवेदांत के प्रणेता माने जाते हैं। गांधी निजी जीवन में तो धार्मिक व आस्तिक थे ही, उन्होंने हिंदू धर्म सहित दुनिया के प्रायः सभी प्रमुख धर्मों पर विचार किया था। राजनीति में धार्मिक प्रतीकों का प्रयोग करने के लिए धर्मनिरपेक्षतावादी उनकी आलोचना भी करते हैं। अपने को पचहत्तर प्रतिशत माक्र्सवादी मानने वाले आचार्य नरेन्द्रदेव बौद्ध धर्म के निष्णात विद्वान थे। लोहिया नास्तिक थे लेकिन उन्होंने न केवल धार्मिक प्रतीकों-प्रसंगों पर विस्तृत विचार किया है, धर्म और राजनीति के संबंध की भी विवेचना की है। उनका कहना है, ‘‘हिन्दू धर्म में उदारता और कट्टरता की इस लड़ाई को खत्म करने का सबसे अच्छा तरीका यह है कि धर्म से ही लड़ा जाए।’’ अंबेडकर ने न केवल धर्म पर पर्याप्त चिंतन किया है, उन्होंने हिंदू धर्म को त्यागकर बौद्ध धर्म ग्रहण किया। धर्म को वैचारिक दुनिया से दुत्कार कर धर्मनिरपेक्षता की न तो कोई सम्यक विचारधारा गढ़ी जा सकती है, न ही कट्टरतावादी शक्तियों के खिलाफ कारगर संघर्ष किया जा सकता है।\nपुनश्च : आरएसएस के राम-मंदिर आंदोलन में राम के बहुत से सच्चे भक्तों की भावना भी जुड़ी रही है। वे कल भव्य राम-मंदिर के लिए भूमि-पूजन से भी गद-गद होंगे। भक्त बड़ा विवेकी माना गया है। आशा की जानी चाहिए राम के सच्चे भक्त संघ के राम के बदले अपने राम की सनातन मूरत को नहीं छोड़ देंगे।\nTags अंबेडकर का चिंतन अयोध्या निषाद समुदाय राम की अनंत महिमा राम की सनातन मूरत राम-मंदिर के लिए भूमि-पूजन राममंदिर आंदोलन श्रीराम का भव्य मंदिर संघ के राम हिंदू धर्म\nPrevious हागिया सोफिया का संग्रहालय से मस्जिद बनना : बदल रहा है समय\nNext राम मंदिर का भूमि पूजन : हेडगेवार जीते, कांशीराम हारे !


सुशांत सिंह राजपूत ने जब की थी एसीपी प्रद्युमन की मदद, CID के स्पेशल एपिसोड में आए थे नजर - Sushant Singh Rajput once playedadetective on CID Detective Byomkesh Bakshy tmov - AajTak\nसुशांत सिंह राजपूत ने जब की थी एसीपी प्रद्युमन की मदद, CID के स्पेशल एपिसोड में आए थे नजर\nजी टीवी के सीरियल पवित्र रिश्ता में मानव का किरदार प्ले कर वे दर्शकों के दिलों में छा गए. इसके अलावा भी उन्होंने टीवी में कई सारे प्रोजेक्ट्स किए. यहां तक कि साल 2015 में अपनी फिल्म डिटेक्टिव ब्योमकेश बक्शी के प्रमोशन के दौरान सुशांत ने CID का भी एक स्पेशल एपिसोड किया था.\n(अपडेटेड 11 जून 2021, 4:47 PM IST)\nबॉलीवुड एक्टर सुशांत सिंह राजपूत के निधन को एक साल पूरे होने को हैं मगर फैंस अभी भी उनके गुजर जाने के गम से बाहर नहीं निकल पाए हैं. फैंस अभी भी सोशल मीडिया के जरिए एक्टर को इंसाफ दिलाने की गुहार लगा रहे हैं और उनकी फैमिली के सपोर्ट में खड़े हैं. वहीं दूसरी तरफ इस शानदार एक्टिंग को मिस भी कर रहे हैं. सुशांत ने फिल्मों में तो खूब नाम कमाया ही मगर उन्हें पहचान टीवी से ही मिली. जी टीवी के सीरियल पवित्र रिश्ता में मानव का किरदार प्ले कर वे दर्शकों के दिलों में छा गए. इसके अलावा भी उन्होंने टीवी में कई सारे प्रोजेक्ट्स किए. यहां तक कि साल 2015 में अपनी फिल्म डिटेक्टिव ब्योमकेश बक्शी के प्रमोशन के दौरान सुशांत ने CID का भी एक स्पेशल एपिसोड किया था.\nCID में सुशांत ने किया था रोल\nदरअसल सुशांत सिंह राजपूत अपनी फिल्म ब्योमकेश बक्शी के प्रमोशन के लिए सीआईडी का हिस्सा बने थे. इस दौरान सुशांत के कैरेक्टर से सीआईडी ने मुंबई और कोलकाता में फैल रहे क्राइम्स को खत्म करने के लिए हेल्प मांगी थी. इस टास्क में वे सक्सेसफुल भी रहते हैं. वे एसीपी प्रद्युमन, अभिजीत और दया के साथ मिलकर इस कठिन टास्क को सरल कर देते हैं. छोटे से एपिसोड में सुशांत की एक्टिंग को काफी सराहा गया था. सुशांत इस दौरान लंबे बालों और हल्की-हल्की मूंछ में हेंडसम नजर आए थे. उनका लुक भी उस दौरान चर्चा में रहा था.\nडिटेक्टिव के रोल में छा गए थे सुशांत\nफिल्म डिटेक्टिव ब्योमकेश बक्शी की बात करें तो ये फिल्म साल 2015 में रिलीज हुई थी. फिल्म में सुशांत के काम को सरहाना मिली थी. इस फिल्म का निर्देशन दिबाकर बनर्जी ने किया था. सुशांत के अलावा इस मूवी में स्वास्तिका मुखर्जी, आनंद तिवारी, नीरज कबी, दिव्या मेनन समेत कई सारे स्टार्स थे. फिल्म का बॉक्सऑफिस में औसत प्रदर्शन रहा था. क्रिटिकली तो इस मूवी को काफी प्रशंसा मिली मगर ज्यादा कमाई करने में फिल्म कामियाब नहीं हो सकी थी.\nजब हवा में अटके दीपिका कक्कड़-शोएब इब्राहिम, एक्ट्रेस ने बताया डरा देने वाला एक्सपीरियंस\nएनसीबी कर रही मामले की तफ्तीश\nसुशांत सिंह राजपूत की बात करें तो 14 जून, 2020 को एक्टर ने अपने मुंबई स्थित फ्लैट पर फांसी लगाकर जान दे दी थी. एक्टर के निधन के बाद फिल्म इंडस्ट्री को गहरा सदमा लगा था. सोशल मीडिया पर एक्टर की मौत की असली वजह जानने और उन्हें इंसाफ दिलाने के लिए काफी कैंपेन किए गए थे. सुशांत की फैमिली, रिलेटिव और फैंस सभी ने एक्टर को भरपूर सपोर्ट दिया था. मामले को सीबीआई के हाथ में सौंपा गया और अब इसमें एनसीबी भी कई सारे पहलुओं की तफ्तीश में लगी हुई है.


सावधान, अगर आप gym जा रहे है तो रखे इन बातो का ध्यानसावधान, अगर आप gym जा रहे है तो रखे इन बातो का ध्यान भक्ति संस्कारधर्महिन्दू धर्महिन्दू पर्व और त्यौहारहिन्दू देवी-देवताहिन्दू धार्मिक ग्रन्थमहापुरुषों की जीवनियाबौद्ध धर्मबौद्ध धर्म के धार्मिक तथ्यबौद्ध धर्म के धार्मिक स्थलबौद्ध धर्म के त्यौहार और पर्वजैन धर्मजैन धर्म के तीर्थकरजैन तीर्थ स्थानआरतिया (जैन धर्म)भजनशिव स्तुतिश्री कृष्णा भजनमीराबाई भजनशिव भजनश्री राम भजनगणेश भजनप्रसिद्ध हिंदी भजनराजस्थानी भजनसाईं बाबा भजनओशो भजनआध्यात्मिकवेदपुराणउपनिषदकुण्डलिनी चक्रयोगयोगासनआध्यात्मिक गुरुज्योतिषराशिफल 2017राशिनुसार वर्षफल ज्योतिष 2017रत्न, राशि और ज्योतिषीय उपायलाल किताब के टोटके और उपायवास्तुशास्त्रहस्त रेखाएंफेंग्सुईयात्राहिन्दू मंदिरगणेश मंदिरकार्तिकेय मंदिरश्री राम मंदिरकृष्णा मंदिरपरशुराम मंदिरब्रह्मा मंदिरविष्णु मंदिरशनि मंदिरशिव मंदिरसरस्वती मंदिरलक्ष्मी मंदिरआदि शक्ति मंदिरसूर्य मंदिरहनुमान मंदिरसाईं बाबा मंदिरअन्य मंदिरचार धाम यात्राउत्तराखंड के चार धामज्योतिर्लिंग दर्शनकुम्भ मेलास्वास्थ्यआयुर्वेद उपचारघरेलु नुस्खेहेल्थ एंड फिटनेस टिप्सPregnancy & Parentingजीवन मंत्रIndian Mythologyपौराणिक कथाआरतीचालीसापाठमंत्र-श्लोक-स्त्रोतंIn Hindi\nहेल्थ एंड फिटनेससावधान, अगर आप gym जा रहे है तो रखे इन बातो का ध्यानOctober 4, 2016by aaditidveAdd Comment1,084 Views\nhealth and fitness desk | फिटनेस फंडा आजकल जरूरत के अलावा ट्रेंड भी बनता जा रहा है। इसके लिए डाइट से लेकर योगा, aerobics, dance therapy और अन्य कई माध्यम प्रचलन में हैं। ऐसा ही एक बेहद प्रचलित माध्यम है 'gym', लेकिन 'जिम' ज्वाइन करते समय यह ध्यान रखना जरूरी है कि आप सही तरीके व नियमों का ध्यान रखने वाले जिम को ही ज्वाइन कर रहे हैं या नहीं।फिल्म स्टार हों या बिजनेस मैन, मॉडल हों या कोई और सेलिब्रिटीज, सभी अपने को फिट रखने के लिए जिम जाते हैं। क्योंकि फिट रहना उनकी इच्छा का ही सवाल नहीं होता अपितु उनके professional interest से भी जुड़ा है।लेकिन जरूरी नहीं है कि आप जिम तभी जाएं जब आपका हेल्दी एवं फिट रहना आपके प्रोफेशनल प्रॉफिट से ही जुड़ा हो। आजकल यूं भी फिट रहने के लिए जिम जाने का आम आदमियों तक में चलन बढ़ रहा है। फिट रहने का कतई यह मतलब नहीं है कि आप अपने शरीर के फैट को घटाकर अपने वजन को 10-20 किलो कम करें। वजन घटाए बिना भी जिम जाने की जरूरत होती है और लोग जा भी रहे हैं। ऐसे लोगों का 'right diet, right gym' नारा होता है।स्वस्थ रहने के प्रति बढ़ती awarness के चलते आजकल जिम जाने वालों की तादाद काफी बढ़ गई है लेकिन जरूरी नहीं है कि जिम जाने वाले सभी लोग इसका भरपूर फायदा उठा पाते हों। सच बात तो यह है कि ज्यादातर लोग जिम का भरपूर फायदा नहीं उठा पाते। कारण होता है गलत जिम का चुनाव। सवाल है क्यों हममें से ज्यादातर युवा अपने लिए सही जिम का चुनाव नहीं कर पाते हैं?दरअसल किसी की भी फिटनेस उसकी जिम यूज करने की क्षमता और जिम में उसकी क्षमता के अनुकूल साजो-सामान व माहौल पर निर्भर करती है।सवाल है कि जिम में ऐसी क्या बातें होनी चाहिए? जाहिर है जिम वेल इक्विप्ड हो, qualified trainer हों, सही हेल्थ के लिए जूस, चाय-कॉफी आदि के लिए कैफे हों। न्यूट्रिशिनस्ट्स और personal trainer हों। यही नहीं वहाँ के इक्विपमेंट भी ब्रांडेड होने चाहिए... तो क्या आप भी इस प्रकार के जिम को परफेक्ट मान रहे हैं? ठहरिए आप गलती कर रहे हैं। दरअसल, ये सभी चीजें तो जरूरी हैं मगर इन सभी चीजों से ही कोई भी जिम परफेक्ट नहीं हो जाता। ....किसी भी जिम में जाने से पहले हमें मूल रूप से कई बातों पर भी ध्यान देना चाहिए- जिम का चुनाव करते समय इस बात को सबसे पहले जेहन में रखें कि वह आपकी lifestyle के अनुरूप हो, उसे प्रमोट करने वाला हो। जिम ऐसा न हो जो सिर्फ आपके लिए एक मेडिकल प्रोग्राम की ही भूमिका अदा करे।1. जिम में आने वाले जहां एक ओर youngster होते हैं वही दूसरी ओर middle age group के लोग भी होते हैं। यंगस्टर्स वहां body building के लिए आते हैं तो कुछ लोग सामान्य रूप से फिट रहने के लिए इसे ज्वाइन करते हैं। उम्र और शरीर के अनुसार सबके शरीर अलग प्रकार के होते हैं। उनके fitness level में भी फर्क होता है। कुछ heart patient, high blood pressure, आस्ट‍ियोपोरोसिस के पेशेंट होते हैं। जिम में ऐसे तमाम लोगों के लिए अलग-अलग प्रकार के प्रोग्राम होने चाहिए इसलिए ट्रेनर का उच्च प्रशिक्षित होना बेहद जरूरी है।2. जिम में इस्तेमाल होने वाले body equipment भी ब्रांडेड तथा उच्च क्वॉलिटी के होने चाहिए। इस तरह के इक्विपमेंट द्वारा ही एक्सरसाइज का सही तकनीकी ढंग से विकास किया जा सकता है। सही muscles development के लिए यह इक्विपमेंट सुरक्षित होने चाहिए ताकि इससे किसी प्रकार की दुर्घटना होने की आशंका न रहे।3. जिम ऐसा हो जो आप में मोटापा कम करने का आकर्षण जगाने के बजाय आपके शरीर के फैट के स्तर को संतुलित करे।4. पहली बार जिम ज्वाइन करने वालों के लिए जरूरी है कि वे जिम में ऐसी एक्सरसाइज रूटीन और न्यूट्रिशिनल गाइड लाइन्स अपनाएँ जो कि शॉट टर्म हों, जिन्हें आप अपनी शारीरिक क्षमता के अनुसार पूरा कर सकने में सफल हो सकें। 5. workout के लिए आपका मूड तभी तैयार हो सकता है जब आपके आसपास का वातावरण इसके अनुकूल हो। जिम की साफ-सफाई, वहां कार्यरत लोगों का पॉजिटिव रुख और वहाँ आने वाला क्राउड आपके वर्कआउट के मूड को लगातार ताजा बनाए रखता है।6. ऐसा हो भी क्यों न आखिर आप जिम में अपनी बॉडी, माइंड को सिर्फ एनर्जी देने के लिए ही नहीं आए हैं बल्कि एक दिन आने के बाद यहाँ अगले दिन भी आपका दोबारा आने के लिए मन करे। जिम का ऐसा होना भी जरूरी है।7. जिम का चुनाव करते समय हमेशा इस बात का ध्यान रखें कि जिम में आप बॉडी और माइंड दोनों को फिट करने जा रहे हैं। डि-स्ट्रेस के लिए वहाँ मसाज, स्टीम, शॉवर, हेल्थ जूस कैफे की सुविधाएं भी उपलब्ध होनी चाहिए।8. जिम में ट्रेंड प्रोफेशनल्स के अलावा फिटनेस प्रोग्राम को साइंटिफिक एप्रोच से करवाने की सुविधा भी होनी चाहिए।9. जिम में फिटनेस प्रोग्राम को सही तरीके से गाइड करने के लिए प्रोफेशनल कंसल्टेंट्स, फिटनेस एक्सपर्ट्‌स, फिजियो थैरेपिस्ट्स, न्यूट्रिशनिस्ट्स आदि होने चाहिए। याद रखें हमारे शरीर की जरूरत मेडिकल हिस्ट्री और बॉडी डाइट के अनुसार ही एक्सपर्ट हमें गाइड करें तो बेहतर होता है।यह भी पढ़े :Health and Beauty के लिए बहुत फायदेमंद है Oatsजाने colorfull diet के6जरुरी फायदेअधूरी नींद कर सकती है आपके सेहत के साथ खिलवाड़, जाने कितनी नींद है जरुरीइन exercises की मदद से घर पर ही बनाये tricepsजानिये घर पर आप कैसे बना सकते है chestइस diet plan के साथ आप पा सकते है muscular bodyदिन में एक सेब खाने से आपका दिल रहेगा स्वस्थ व मज़बूतजबरदस्त weight loss tips बना देंगे आपको fit and hit\nजानिये घर पर आप कैसे बना सकते है chest\nदिन में एक सेब खाने से आपका दिल रहेगा स्वस्थ व मज़बूत\nहेल्थ एंड फिटनेसजबरदस्त weight loss tips बना देंगे आपको fit and hit\nहेल्थ एंड फिटनेसHealth and Beauty के लिए बहुत फायदेमंद है Oats\nहेल्थ एंड फिटनेसअधूरी नींद कर सकती है आपके सेहत के साथ खिलवाड़, जाने कितनी नींद है जरुरी\nहेल्थ एंड फिटनेसHealth और Beauty के5फायदे छुपे हैं घी में\nहेल्थ एंड फिटनेसइन exercises की मदद से घर पर ही बनाये triceps\nहेल्थ एंड फिटनेसNew Year 2017 में बदले अपना Diet Plan और बनाये Muscular Body\nक्या आपको हमारी पोस्ट पसंद आयी ? XComment will approve by admin Name * Email * Website नयी पोस्ट आपके लिए


सद्दाम हुसैन का हमनाम होने के ख़तरे - BBC News हिंदी\nसद्दाम हुसैन का हमनाम होने के ख़तरे\nप्रशांत राव अज़ीज़ीया, इराक\nकुछ घंटों के सफ़र के बाद हमें आख़िरकार बग़दाद के दक्षिण-पूर्वी इलाक़े अज़ीज़ीया में अंदर जाने वाले रास्ते पर रोक दिया गया.\nवहां मौजूद एक पुलिसकर्मी हमसे यह जानना चाह रहे थे कि विदेशी समाचार संगठन के पत्रकारों की हमारी टीम उनके उस छोटे शहर में क्या कर रही है.\nवो पुलिसकर्मी हमारे काग़जात को देखने में मसरूफ़ थे तभी पास मौजूद एक कार से एक व्यक्ति बाहर निकला जिसने लंबी काले रंग की पोशाक और चमड़े की जैकेट पहनी थी.\nउस शख़्स ने कहा, "ये लोग मुझसे मिलने आए हैं."\nपुलिसकर्मी ने पूछा, "और आप कौन हैं?"\nउस शख़्स ने जवाब दिया, "मैं सद्दाम हुसैन हूं."\nमुझे पता है इसे पढ़कर आप क्या सोच रहे हैं. क्या सद्दाम हुसैन ज़िंदा हैं और वह भी शिया बहुल क्षेत्र में वो इस तरह अपना परिचय दे रहे हैं?\nक्या इराक़ पर दो दशकों से ज़्यादा समय तक शासन करने वाले सद्दाम हुसैन को साल 2006 में फांसी नहीं दी गई थी ?\nवही सद्दाम जो इराक़ में एक सुन्नी अरब शासन का नेतृत्व करते थे, जिन्हें बहुत से शियाओं समेत हज़ारों लोगों की हत्या का ज़िम्मेदार माना जाता है.\nलेकिन ये वो सद्दाम नहीं हैं, ये तो कोई दूसरे ही सद्दाम हैं.\nइन्हें भी देश के उन अनगिनत शिया-सुन्नी समुदाय के लोगों की तरह ही इस नाम का दंश झेलना पड़ रहा है जिनका नाम मूलतः देश के पूर्व राष्ट्रपति के सम्मान में रखा गया था लेकिन अब यह नाम एक क्रूर तानाशाह की याद दिलाता है.\nपरेशानियों का सबब\nमेरी मुलाक़ात शिया समुदाय से ताल्लुक़ रखने वाले 35 साल के सद्दाम हुसैन उलैवी से हुई जो जेनरेटर ऑपरेटर का काम कर थोड़े से पैसे कमाकर गुज़ारा करते हैं.\nवह बेहद मिलनसार लगे. जब हमने उनसे बैठकर बात करके यह जानना चाहा कि देश के पूर्व राष्ट्रपति का हमनाम होने की वजह से उनकी ज़िंदगी में किस तरह का बदलाव आता है, तो बातचीत के दौरान ही उन्होंने हमसे दोपहर के भोजन की पेशकश भी की.\nवर्ष 1978 में उनके दादा ने उनका नाम तब रखा था जब सद्दाम इराक़ के राष्ट्रपति नहीं बने थे लेकिन वह काफ़ी लोकप्रिय हो रहे थे. हालांकि उनका नाम जल्द ही उनके लिए परेशानियों का सबब बन गया.\nस्कूल में उनके शिक्षकों ने उन्हें ऊंचे दर्जे पर रखना शुरू कर दिया और वे यह उम्मीद करने लगे कि युवा सद्दाम हुसैन अपने हमनाम के नक़्शेक़दम पर चलते हुए सफलताएं हासिल करेगा. जब वे उनकी उम्मीदों पर खरे नहीं उतरते थे तब उन्हें कड़ी सज़ा भी मिलती थी.\nसेना में अनिवार्य भर्ती के प्रावधान के तहत जब वह सेना से जुड़े तो उन्हें यह उम्मीद थी कि सेना, सैनिक और वहां मौजूद अधिकारी उनसे बेहतर बर्ताव करेंगे लेकिन वास्तव में सब कुछ इसके उलट हुआ.\nजब पहली दफ़ा वह अपनी वर्दी लेने गए तब वहां ड्यूटी कर रहे अधिकारी ने उनका नाम जानने के बाद उनसे हिंसक बर्ताव किया और गुस्से में यह भी कहा कि राष्ट्रपति से मिलता-जुलता नाम रखने का दुस्साहस कर उन्होंने उनके नाम का अनादर करने की कोशिश की है.\nनाम बदलने में भी मुसीबत\nजब 2003 में तानाशाह सद्दाम हुसैन को अपदस्थ कर दिया गया तब जेनरेटर ऑपरेटर सद्दाम ने सोचा कि अब उनके नाम से जुड़ा बोझ ख़त्म हो जाएगा लेकिन इराक़ में अमरीकी आक्रमण के बाद हक़ीक़त और भी जटिल हो गई.\nमेरे पास नाम के सिवा कुछ भी नहीं है जिसका कोई मतलब नहीं है\nसद्दाम हुसैन उलैवी, जेनरेटर ऑपरेटर\nराजनीतिक दलों ने उनके पिता को फोन कर उनका नाम बदलने के लिए कहा लेकिन उनके परिवार ने ऐसा करने से साफ़ इनकार कर दिया. लोग अब भी उन्हें सड़क पर धमकाते हैं. सरकारी कार्यालयों के कर्मचारी भी अक्सर उनके किसी अनुरोध पर सुनवाई करने से मना कर देते हैं.\nजब उन्होंने साल 2006 में अपने नाम बदलने की कोशिश की तब हालात और बदतर हुए. नाम बदलने के इस काम के लिए इराक़ में यूनानी परंपरा वाली नौकरशाही को काफी वक़्त चाहिए था और सद्दाम को इसके लिए काफी रक़म भी खर्च करनी पड़ती.\nइराक़ के उत्तरी और पश्चिमी सुन्नी बहुल इलाके और दक्षिण के शिया समुदाय से जुड़े दूसरे कई सद्दाम हुसैन ने मुझे अलग-अलग तरह की अपनी दुखद दास्तां सुनाई.\nनाम और निष्ठा\nइराक़ के रेगिस्तानी प्रांत अनबार के एक सुन्नी शहर रमादी में काम कर रहे एक पत्रकार सद्दाम ने बताया कि उनके पिता को सरकारी नौकरी से निकाल दिया गया था क्योंकि वह अपने वरिष्ठ अधिकारियों को इस बात के लिए आश्वस्त नहीं कर सके कि वह सद्दाम हुसैन की बाथ पार्टी के सदस्य नहीं हैं.\nउन्होंने अपने बेटे का नाम सद्दाम रखा था इसलिए उनके वरिष्ठ अधिकारियों ने यह तर्क दिया कि अपदस्थ राष्ट्रपति के प्रति इससे ज़्यादा निष्ठा कैसे जताई जा सकती है कि कोई अपने बेटे का नाम ही उनके नाम पर रख ले.\nImage caption सद्दाम हुसैन को वर्ष 2006 में फांसी दी गई\nएक दूसरे सद्दाम हुसैन ने मुझे और भी भयानक अनुभव सुनाए. उनका कहना था कि उन्हें शिया नागरिक सेना ने पकड़ लिया और उनके घुटनों पर बैठ कर उनके सिर के पीछे के हिस्से में बंदूक तान दी.\nख़ुशकिस्मती की बात यह थी कि वह बंदूक चल नहीं पाई और आख़िरकार उन्हें छोड़ दिया गया.\nयाद बाक़ी है\nएक दोस्त ने मुझे बताया कि बग़दाद में एक कुर्द स्कूली बच्चे के रूप में उनकी दोस्ती सद्दाम हुसैन नाम के एक सहपाठी से हुई.\nजब उस लड़के के साथ बच्चे फुटबॉल खेल रहे होते थे तो वे अक्सर उस पर चिल्लाते पाए जाते थे, "न केवल हम बल्कि पूरा देश तुमसे नफ़रत करता है."\nसद्दाम को जब पकड़ा गया था तब से लेकर अब एक दशक गुज़र चुका है उनका शासन ख़त्म हो चुका है लोग उनके शासन के ख़त्म होने की सार्वजनिक तौर पर ख़ुशी जाहिर करते हैं.\nअब उन्हें सम्मान देने वाली मूर्तियां, पोस्टर या कोई सार्वजनिक स्थल नहीं है.\nलेकिन अब भी उनके हमनाम मौजूद हैं. इनके नाम की वजह से ही इस तानाशाह शासक की कुछ यादें बची हुई हैं.\nमैंने जेनरेटर ऑपरेटर सद्दाम से पूछा कि जब लोग सड़कों पर उनके नाम के प्रति गुस्सा ज़ाहिर करते हुए चिल्लाते हैं तो उन्हें कैसा लगता है.\nअपने एक मंजिला घर में पिता के साथ बैठे हुए सद्दाम कहते हैं, "मेरे पास नाम के सिवा कुछ भी नहीं है."\nवह कहते हैं, "यह केवल एक नाम है." थोड़ा और ज़ोर देकर वह कहते हैं, "इसका कोई मतलब भी नहीं है."\nप्रशांत राव एएफपी के इराक़़ ब्यूरो चीफ हैं.\nसद्दाम हुसैन के पूर्व सहयोगी को इराक में फाँसी\nतस्वीरें कैसे जिए कैसे मारे गए सद्दाम हुसैन\nसद्दाम हुसैन: 'क्रांतिकारी' बन गया था 'तानाशाह'